Atès l'Acord del Consell d'Administració de l'Institut Català de les Empreses Culturals adoptat en la sessió de 28 de febrer de 2018, pel qual s'aproven les bases específiques que han de regir la concessió de subvencions a la producció de nous espectacles de dansa de sala i de carrer de caràcter professional per al període 2018-2020,
—1 Que es publiqui íntegrament en el Diari Oficial de la Generalitat de Catalunya l'Acord del Consell d'Administració de l'Institut Català de les Empreses Culturals, de 28 de febrer de 2018, pel qual s'aproven les bases específiques que han de regir la concessió de subvencions a la producció de nous espectacles de dansa de sala i de carrer de caràcter professional per al període 2018-2020.
—2 Contra aquest Acord, que no exhaureix la via administrativa, es pot interposar un recurs d'alçada davant la persona titular del Departament de Cultura en el termini d'un mes a comptar de la publicació en el Diari Oficial de la Generalitat de Catalunya.
Presidenta del Consell d'Administració
del Consell d'Administració de l'Institut Català de les Empreses Culturals, de 28 de febrer de 2018, pel qual s'aproven les bases específiques que han de regir la concessió de subvencions a la producció de nous espectacles de dansa de sala i de carrer de caràcter professional per al període 2018-2020.
Vista la Resolució CLT/2818/2015, de 26 de novembre, per la qual es dona publicitat a l'Acord del Consell d'Administració de l'Institut Català de les Empreses Culturals, pel qual s'aproven les bases generals reguladores dels procediments per a la concessió d'ajuts en règim de concurrència, que han estat modificades per l'Acord publicat mitjançant la Resolució CLT/1816/2016, de 21 de juliol, per l'Acord publicat mitjançant la Resolució CLT/2143/2017, de 4 de setembre, i per l'Acord publicat mitjançant la Resolució CLT/138/2018, de 2 de febrer;
Vistos els articles 87 i següents del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, i els preceptes de caràcter bàsic de la Llei 38/2003, de 17 de novembre, general de subvencions;
D'acord amb l'article 7.2.i) dels Estatuts de l'Institut Català de les Empreses Culturals, aprovats pel Decret 100/2001, de 3 d'abril, el Consell d'Administració acorda:
Aprovar les bases específiques que han de regir la concessió de subvencions a la producció de nous espectacles de dansa de sala i de carrer de caràcter professional per al període 2018-2020, que consten en l'annex d'aquest Acord.
Derogar les bases publicades mitjançant l'annex 2 de la Resolució CLT/2963/2015, de 9 de desembre, per la qual es dona publicitat a l'Acord del Consell d'Administració de l'Institut Català de les Empreses Culturals, pel qual s'aproven les bases específiques de dues línies de subvencions pluriennals per al desenvolupament de projectes i la producció d'espectacles de dansa de caràcter professional, i de convocatòria anticipada per al període 2016-2018 per a la concessió de subvencions al desenvolupament de projectes de dansa de caràcter professional.
L'objecte d'aquestes bases és donar suport a la producció de nous espectacles de dansa de sala i de carrer de caràcter professional per al període 2018-2020, així com a l'explotació de les representacions que estableix la base 5.1.b).
Als efectes d'aquestes bases, també s'entenen com a nous espectacles les reposicions o revisions d'aquells espectacles en què la producció originària tingui, com a mínim, quatre anys d'antiguitat.
Les subvencions previstes en aquestes bases s'adeqüen al Reglament (UE) núm. 651/2014 de la Comissió, de 17 de juny de 2014, pel qual es declaren determinades categories d'ajuts compatibles amb el mercat interior en aplicació dels articles 107 i 108 del Tractat.
Poden optar-hi les empreses, ja siguin persones físiques o jurídiques, que duguin a terme la totalitat o part de la seva activitat en l'àmbit de la dansa, domiciliades a l'Estat espanyol o en un estat membre de la Unió Europea o de l'Espai Econòmic Europeu amb establiment operatiu a l'Estat espanyol, que acreditin una trajectòria consolidada en la producció d'espectacles de dansa.
Així mateix, poden optar-hi les agrupacions d'empreses abans esmentades que es constitueixin en unions temporals d'empreses (UTE), d'acord amb la Llei de l'Estat 18/1982, de 26 de maig, sobre règim fiscal d'agrupacions i unions temporals d'empreses i de societats de desenvolupament regional.
També hi poden optar les entitats privades sense ànim de lucre, que gestionin companyies de dansa i que duguin a terme la totalitat o part de la seva activitat en l'àmbit de la dansa, domiciliades a l'Estat espanyol o en un estat membre de la Unió Europea o de l'Espai Econòmic Europeu amb establiment operatiu a l'Estat espanyol, que acreditin una trajectòria consolidada en la producció d'espectacles de dansa.
No poden optar-hi els ajuntaments de Catalunya o ens vinculats o dependents, inclosos els consorcis, les fundacions i les societats mercantils amb capital social íntegrament o majoritàriament de les entitats esmentades.
Per optar als ajuts, les persones sol·licitants han de complir els requisits i les condicions que determina la base general 3, així com els que s'estableixen a continuació:
a) Haver obtingut una subvenció en el marc de la convocatòria de subvencions per al desenvolupament de projectes de dansa de sala i de carrer de caràcter professional per al període 2018-2020.
b) Dur a terme l'activitat subvencionable en el període comprès entre l'1 de gener de 2018 i el 31 d'agost de 2020.
c) Estrenar, en el període comprès entre l'1 de setembre de 2018 i el 31 d'agost de 2020, un nombre mínim d'un espectacle de dansa.
d) Realitzar per a cada espectacle de dansa objecte d'aquestes subvencions un mínim de deu representacions, de les quals tres han de ser a Catalunya, en un període màxim de divuit mesos des de la data de l'estrena.
Als efectes d'aquestes bases, es considera estrena la primera representació.
No computen les actuacions fetes en locals d'assaig.
La quantia s'estableix en un percentatge del 45% de les despeses subvencionables i d'acord amb els topalls següents:
a) Tipologia d'empreses o entitats que estableix la base 1.1.a) de l'annex de la Resolució CLT/378/2018 de 2 de març (DOGC núm. 7574, de 8.3.2018), per la qual es dona publicitat a l'Acord del Consell d'Administració de l'Institut Català de les Empreses Culturals, pel qual s'aproven les bases específiques que han de regir la concessió de subvencions al desenvolupament de projectes de dansa de sala i de carrer de caràcter professional per al període 2018-2020: un màxim de 33.750,00 euros, amb la distribució pluriennal següent:
Any 2018: un màxim de 843,75 euros.
Any 2019: un màxim de 16.875,00 euros.
Any 2020: un màxim de 16.031,25 euros.
b) Tipologia d'empreses o entitats que estableix la base 1.1.b) de l'annex de la Resolució CLT/378/2018 de 2 de març (DOGC núm. 7574, de 8.3.2018), per la qual es dona publicitat a l'Acord del Consell d'Administració de l'Institut Català de les Empreses Culturals, pel qual s'aproven les bases específiques que han de regir la concessió de subvencions al desenvolupament de projectes de dansa de sala i de carrer de caràcter professional per al període 2018-2020: un màxim de 18.000,00 euros, amb la distribució pluriennal següent:
Any 2018: un màxim de 450,00 euros.
Any 2019: un màxim de 9.000,00 euros.
Any 2020: un màxim de 8.550,00 euros.
c) Tipologia d'empreses o entitats que estableix la base 1.1.c) de l'annex de la Resolució CLT/378/2018 de 2 de març (DOGC núm. 7574, de 8.3.2018), per la qual es dona publicitat a l'Acord del Consell d'Administració de l'Institut Català de les Empreses Culturals, pel qual aproven les bases específiques que han de regir la concessió de subvencions al desenvolupament de projectes de dansa de sala i de carrer de caràcter professional per al període 2018-2020: un màxim d'11.250,00 euros, amb la distribució pluriennal següent:
Any 2018: un màxim de 281,25 euros.
Any 2019: un màxim de 5.625,00 euros.
Any 2020: un màxim de 5.343,75 euros.
L'import de la subvenció es determina a partir de l'aportació de recursos propis de l'empresa o entitat sol·licitant al pressupost del projecte.
Als efectes d'aquestes bases, l'aportació de recursos propis és equivalent al cost del projecte, restant-hi els ajuts i les aportacions dineràries d'entitats participades majoritàriament per administracions públiques.
En el cas que, atès el nombre de sol·licituds admeses i la disponibilitat pressupostària, no sigui possible subvencionar les quantitats esmentades, aquestes s'han de reduir proporcionalment.
Són únicament subvencionables les despeses següents:
a) Les despeses de producció, inclosa l'estrena, de nous espectacles de dansa de sala i de carrer.
S'exclouen les despeses de desenvolupament dels projectes de dansa, que són objecte de la convocatòria de subvencions per al desenvolupament de projectes de dansa de sala i de carrer de caràcter professional per al període 2018-2020.
b) Les despeses d'explotació dels nous espectacles de dansa esmentats en la lletra a) únicament respecte del nombre mínim de representacions exigides en la base 3.d) i sempre que es facin a risc del beneficiari, és a dir, que siguin remunerades per l'espai escènic en funció de la recaptació de taquilla.
c) La despesa derivada de la contractació dels serveis d'auditoria per elaborar el compte justificatiu amb aportació d'informe d'auditoria, d'acord amb el que preveu la base general 5.5.
d) Els sol·licitants que siguin empreses persones físiques poden imputar com a despesa pròpia subvencionable, com a màxim, el 20% del pressupost del projecte.
En aquest cas s'ha d'indicar en el pressupost el detall de la feina aportada al projecte.
e) Despeses indirectes o generals a l'activitat objecte de l'ajut segons el que regula la base general 5.4.
Només es poden subvencionar un màxim de dos espectacles de dansa.
En cas de coproduccions, es tenen en compte únicament les despeses relatives a la part coproduïda per l'empresa o entitat sol·licitant.
—6 Documentació que cal presentar amb la sol·licitud
A banda del que estableix la base general 7, juntament amb la sol·licitud s'han de presentar els documents següents:
a) Projecte artístic i pressupost, vinculat a la producció d'espectacles de dansa per al qual se sol·licita la subvenció on es concretin el calendari de producció i el nivell d'activitat corresponents al període subvencionable.
b) Fitxa artística detallada de la producció o produccions, corresponents a la temporada 2018/2019, on també ha de constar:
b.1) Data i lloc previstos per a l'estrena.
b.2) Previsió de la realització de les representacions que preveu la base 3.d).
b.3) Descripció de la producció.
b.4) Trajectòria de l'equip artístic i tècnic.
b.5) Descripció d'activitats, si escau, de creació i fidelització de públics.
b.6) Pressupost detallat que ha d'indicar la quantia global necessària per dur a terme l'activitat subvencionada durant la temporada 2018/2019, el detall de les despeses previstes i les fonts de finançament, segons el model que facilita amb la sol·licitud l'Institut Català de les Empreses Culturals.
b.7) Contracte de coproducció, si escau.
L'Institut Català de les Empreses Culturals pot demanar als sol·licitants que aportin la documentació complementària que consideri necessària per acreditar les dades que figuren a la sol·licitud.
Als efectes d'aquestes bases, s'entén per temporada el període comprès entre l'1 de setembre d'un any i el 31 d'agost de l'any següent.
El procediment de concessió de les subvencions es tramita en règim de concurrència no competitiva.
Els pagaments es tramiten de la manera següent:
a) Pagament de l'anualitat 2018: la tramitació del pagament del 100% de la subvenció de l'anualitat 2018 s'inicia a partir de la notificació de la concessió de la subvenció.
b) Pagament de l'anualitat 2019: la tramitació del pagament del 80% de la subvenció de l'anualitat 2019 s'inicia a partir de l'entrada en vigor dels pressupostos de l'ICEC per al 2019.
El pagament del 20% restant de l'anualitat es tramita un cop s'hagi aportat la documentació que estableix la base 9.2.
c) Pagament de l'anualitat 2020: la tramitació del pagament del 80% de la subvenció de l'anualitat 2020 s'inicia a partir de l'entrada en vigor dels pressupostos de l'ICEC per al 2020.
El pagament del 20% restant de l'anualitat es tramita un cop s'hagi aportat la documentació que estableix la base 9.3.
Les persones beneficiàries han de presentar un certificat de l'entitat programadora que acrediti la data i el lloc d'estrena de l'espectacle o espectacles.
Aquesta documentació s'ha de presentar dins la temporada en què es produeixi l'estrena corresponent.
Les empreses o entitats beneficiàries han de presentar, abans de l'últim dia hàbil d'octubre de 2019, la documentació següent:
a) Una memòria d'activitat i una memòria econòmica informatives de la temporada 2018/2019.
b) Fitxa artística detallada de les produccions corresponents a la temporada 2019/2020, amb el contingut que estableix la base 6.1.b).
Les empreses o entitats beneficiàries han de presentar, abans de l'últim dia hàbil d'octubre de 2020, el compte justificatiu de la totalitat de l'activitat subvencionada per al període subvencionat.
Les persones beneficiàries poden escollir entre les modalitats de compte justificatiu que estableix la base general 16, apartats 2 i 3 (compte justificatiu amb aportació de justificants de despesa; compte justificatiu simplificat o compte justificatiu amb aportació d'informe d'auditor).
En el cas de subvencions atorgades per un import global superior a 60.000 euros, han de presentar un compte justificatiu amb aportació d'un informe auditor, amb el contingut que estableix la base general 16.3.
Així mateix, les empreses han de presentar la documentació acreditativa del compliment del requisit que estableix la base 3.d), a excepció de la corresponent a l'estrena de l'espectacle.